«VIERLSK-spilleren» heter innsamlingsprosjektet som har ført til at Eliteserie-klubben har kunnet forsterke stallen med to solide signeringer denne sommeren.

FOR 4 TIMAR SIDAN

Klubben begynte å samle inn penger i fjor sommer, hvor de fikk inn nærmere 350 000 kroner. Suksessen gjorde at de denne sommeren lanserte VIERLSK-spilleren.

– Frem til nå har «folket» vært inne med mellom 160 og 200.000 kroner. Da vi passerte 50.000, lovet tidligere styreleder Per Mathisen å gå inn med det tidobbelte – altså en halv million, sier Lauritsen.

– Tror du uttellingen fra prosjektet kan være til inspirasjon for andre klubber?

– Jeg er overbevist om at andre klubber også kunne ha utbytte av noe lignende. Det gir økt tilhørighet og engasjement. Pengene går direkte til sportslig satsing, noe som gjør det lettere å bidra. Det var etter tips fra supporterne selv. Det at folket får være med å bistå, tror jeg på. Det er ekstremt givende for både supportere og oss som klubb.